151 



disse den Gang havde givet. Ogsaa med Hensyn til et andet 

 Punkt traf Lund rimeligvis det rette, i det hans Mening, at det 

 venøse Blod ikke strømmer gjennem Aarer med egne Yægge, 

 men gjennem Lakuner mellem Organerne, i det mindste for en 

 Del synes at være rigtig. 



Imidlertid havde Lund, hvis Helbred overhovedet var noget 

 skrøbeligt, og som fra Ungdommen af troede sig tvungen til at 

 vogte nøje paa sit Befindende, i Løbet af sine Studieaar begyndt 

 at skrante og at føle sit Bryst angrebet. Den høje Levealder, 

 han naaede, synes at vise, at selv om der i hine Aar har været 

 en Spire til Brystsyge tilstede hos ham, har den dog neppe 

 været meget stærk og kom i alle Fald ikke til Udvikling; men 

 da to af hans Brødre vare døde i Ynglingsalderen af denne 

 Sygdom, laa det nær for ham selv ligesom for hans Familie og 

 Venner at frygte, at den samme Skæbne truede ham, hvis der 

 ikke toges kraftige Forholdsregler derimod, og da hans heldige 

 Formuesomstændigheder gjorde dette forholdsvis let, besluttede 

 han at forsøge at styrke sit Bryst ved at leve længere Tid i et 

 tropisk Land. 



Valget vaklede i Begyndelsen mellem Brasilien og Isle de 

 France, og jeg har mellem ældre Papirer, som have tilhørt 

 Lund, fundet et Brev fra 1825, som en herboende havde til- 

 skrevet en Ven i Port Louis paa den nysnævnte 0, og tilsendt 

 Lund, for at han kunde bruge det som Anbefalingsbrev ved sin 

 Ankomst dertil. Endelig valgtes dog Brasilien, og den 28. Sept. 

 1825 afsejlede han med et dansk Skib fra Kjøbenhavn til Rio 

 de Janeiro. Videnskabernes Selskab forsynede ham med en Del 

 Instrumenter til meteorologiske Iagttagelser, og efter at han 

 havde naaet sit Bestemmelsessted og fundet sig til Rette der, 

 blev der i Begyndelsen af 1827 i Følge en Ansøgning, som 

 min afdøde Fader indgav til H. M. Kong Frederik VI, efter forud 

 i den Anledning at have brevvexlet med Lund, tillagt denne 

 400 Daler aarlig i to Aar, for at han uden at paadrage sig 



